ରାଜ୍ୟବର୍ଦ୍ଧନ ଧଳ ମହାପାତ୍ର
ରାଜ୍ୟବର୍ଦ୍ଧନ ଧଳ ମହାପାତ୍ର ( ଜନ୍ମ : ୨୦ ଅପ୍ରେଲ ୧୯୬୦) ଜଣେ ଓଡ଼ିଆ ସାହିତ୍ୟିକ । ବୃତ୍ତିରେ ସେ ଜଣେ ବ୍ୟାଙ୍କ ଅଧିକାରୀ ଭାବରେ କାର୍ଯ୍ୟକରି ଅବସର ଗ୍ରହଣ କରିସାରିଛନ୍ତି । ଉଭୟ ଗଳ୍ପ ଓ ଉପନ୍ୟାସ ଲେଖୁଥିବା ରାଜ୍ୟବର୍ଦ୍ଧନ ଗୋକର୍ଣ୍ଣିକା ସାରସ୍ୱତ ସମ୍ମାନ ଓ ତୀର ତରଙ୍ଗ ସମ୍ମାନ ଆଦି ଅନେକ ପୁରସ୍କାର ଲାଭ କରିଛନ୍ତି ।

ବ୍ୟକ୍ତିଗତ ଜୀବନ 
ରାଜ୍ୟବର୍ଦ୍ଧନ, ୧୯୬୦ ମସିହାରେ ଯାଜପୁର ଜିଲ୍ଲାର ବିଞ୍ଝାରପୁର ଅନ୍ତର୍ଗତ କଣ୍ଟିପୁରଠାରେ ଜନ୍ମଗ୍ରହଣ କରିଥିଲେ । ୧୯୮୩ ମସିହାରେ ସେ ଅଧ୍ୟାପନାକୁ ବୃତ୍ତି ଭାବରେ ଗ୍ରହଣ କରିଥିଲେ । ୧୯୮୬ ମସିହାରେ ବ୍ୟାଙ୍କ ଚାକିରୀରେ ଯୋଗଦେଇ ଉତ୍କଳ ଗ୍ରାମ୍ୟ ବ୍ୟାଙ୍କରୁ ଆଞ୍ଚଳିକ ପ୍ରବନ୍ଧକ ପଦରେ ଥାଇ ଅବସର ଗ୍ରହଣ କରିଥିଲେ ।

ସାହିତ୍ୟକ ଜୀବନ 
୧୯୭୮ ମସିହାରେ ରାଜ୍ୟବର୍ଦ୍ଧନଙ୍କର ପ୍ରଥମ ଗପ ଚକାଡ଼ୋଳାଙ୍କୁ ଗୁହାରି ସେ ସହ-ସମ୍ପାଦକ ଥିବା ପତ୍ରିକା ସ୍ୱାକ୍ଷରରେ ପ୍ରକାଶ ପାଇଥିଲା । କିନ୍ତୁ ଏହା ଛଦ୍ମନାମରେ ପ୍ରକାଶ ପାଇଥିଲା । ଗୋଟିଏ ଗୋଲାପ କୋଟିଏ କଣ୍ଟା ତାଙ୍କ ନାମ ଥାଇ ପ୍ରକାଶ ପାଇଥିବା ପ୍ରଥମ ଗଳ୍ପ ଥିଲା । ତାଙ୍କର ପ୍ରଥମ ଗଳ୍ପ ପୁସ୍ତକ ସବୁଜପତ୍ରରେ ସୂର୍ଯ୍ୟାସ୍ତର ରଙ୍ଗ ୧୯୮୭ ମସିହାରେ ପ୍ରକାଶ ପାଇଥିଲା ।

ରଚନାବଳୀ

ଉପନ୍ୟାସ 
 ହୃଦୟରେ ସୀମାରେଖା
 ପୁଣ୍ୟ ପତିତା
 ବେଳ ଭଲ ନାହିଁ

ଗଳ୍ପ 
 ସବୁଜପତ୍ରରେ ସୂର୍ଯ୍ୟାସ୍ତର ରଙ୍ଗ - ୧୯୮୭ (ସତ୍ୟବ୍ରତ ପ୍ରେସ)
 ଦୌଡ଼ ପ୍ରତିଯୋଗିତା
 ଦୂର ନକ୍ଷତ୍ର
 ଅଥଳ ଆଶ୍ରୟ
 ବାମନବୃକ୍ଷ
 ମାଟି ଓ ଦ୍ରୋଣ

ସମ୍ମାନ ଓ ପୁରସ୍କାର 
 ନିର୍ମାତା ଗଳ୍ପ ସମ୍ମାନ
 ତୀର ତରଙ୍ଗ ସମ୍ମାନ
 ବ୍ରଜରାଜ ସାହିତ୍ୟ ସମ୍ମାନ
 ଗୋକର୍ଣ୍ଣିକା ସାରସ୍ୱତ ସମ୍ମାନ

ଆଧାର 

୧୯୬୦ ଜନ୍ମ
ଯାଜପୁର ଜିଲ୍ଲାର ଲୋକ
ଓଡ଼ିଆ ଲେଖକ